نجم الدین نسفی

نجم الدین نسفی (پیدائش 1067ء— وفات: 1142ء) ابو حفص عمر نجم الدین نسفی عالم مفسر مؤرخ اورفقہا حنفیہ سے تعلق رکھتے ہیں انہی مفتی الثقلین کہا جاتا ہے۔

 نام 
عمر بن محمد بن احمد بن اسمٰعیل بن محمد بن لقمان نسفی المعروف بہ مفتی ثقلین، ابو حفص، نجم الدين نسفی: نجم الدین لقب اور ابو حفص کنیت تھی۔
 ولادت 
ان کی ولادت 461ھ 1068ء نسف میں پیدا ہوئے اور اسی کی طرف نسبت رکھتے ہیں۔
 علمی مشاغل 
فقہ صدر الاسلام ابی الیسر محمد بزدوی شاگرد ابی یعقوب یوسف سیّاری تلمیذ ابی اسحٰق حاکم نوقدی شاگرد ہندوانی سے حاصل کی اور آپ سے آپ کے بیٹے ابو اللیث احمد بن عمر المعروف بہ مجد نسفی نے تفقہ کیا اور آپ کی بعض تصانیف صاحب الہدایہ اور ابو بکر احمد بلخی المعروف بہ ظہیر نے آپ سے پڑھیں اور عمر بن محمد عقیلی نے روایت کی۔ چونکہ آپ انس و جن کا جانتے تھے اس لیے لوگ آپ کو مفتی ثقلین کہتے تھے،مشائخ بھی آپ کے بہت تھے اس لیے ایک کتاب آپ نے اپنے مشائخ کے اسماء میں جمع کی اور نام اس کا تعداد الشیوخ العمر رکھا۔
مصنفِ عقائدِ نسفی: اساتذہ اور علمی پس منظر

امام نجم الدین عمر بن محمد النسفیؒ (متوفی 537ھ) ماوراء النہر کے عظیم فقیہ، محدث اور متکلم تھے۔ علمی دنیا میں آپ کی پہچان بالخصوص کتاب "العقائد النسفیہ" کی وجہ سے ہے جو علمِ عقائد میں ماتُریدیہ کا معتمد ترین متن شمار ہوتی ہے۔

اساتذہ جن سے استفادہ کیا

امام نسفیؒ نے بخارا اور سمرقند کے اکابر علما سے علم حاصل کیا۔ آپ کے نمایاں اساتذہ درج ذیل ہیں:

امام ابو المعین میمون النسفیؒ

ماتریدی کلام کے سب سے بڑے ائمہ میں سے۔

امام نسفی نے ان کی کتابوں، خاص طور پر تبصرة الأدلة سے گہرا استفادہ کیا۔

عقائد میں امام نسفی کا منہج سب سے زیادہ انہی سے متاثر ہے۔

امام ابو القاسم اسحاق بن ابراہیم السمرقندیؒ

فقہ حنفی اور اصول کے ماہر۔

امام نسفی نے فقہ و اصولِ فقہ انہی کی زیر نگرانی سیکھے۔

ابو حفص عمر بن محمد الخُلاّلؒ

حدیث اور فقہ کے استاد۔

امام نسفی نے روایت و درایت میں اُن سے بڑی سندیں حاصل کیں۔

دیگر اساتذہ:

ابو جعفر الهندوانیؒ

علی بن الحسین البُستَنیؒ

ابو عبد اللہ الخجندیؒ

یہ سب علما فقہ حنفی اور عقیدہ ماتریدیہ کے بڑے نمائندگان تھے، اسی لیے امام نسفی اسی فکری تسلسل کے وارث بنے۔
 تصانیف 
ان کی تصانیف 100 کے قریب ہیں ان میں سے
 العقائد - معروف عقائد نسفی۔ یہ کتاب ان کی پہچان ہے اہلسنت وجماعت کے عقائد پر سب سے پہلی کتاب ہے اس پر کئی شروحات لکھی گئی
 الاكمل الاطوال۔ تفسير میں
 التيسير فی التفسير
 المواقيت
 تعداد شيوخ عمر۔ اپنے مشائخ کے بارے لکھی
 الإشعار بالمختار من الأشعار۔20 جلدات
 نظم الجامع الصغير - فقہ حنفیہ
 قيد الأوابد۔ منظوم فی الفقہ
 منظومہ الخلافيات - فقہ
 القند فی علما سمرقند۔20 جلدات
 تاريخ بخارى
 طلبة الطلبہ - اصطلاحات فقہیہ

 وفات 
ان کی537ھ- 1142ء میں سمرقند میں وفات پائیالاعلام :خیر الدین زركلیاردو دائرہ معارف اسلامیہ جلد 22 صفحہ270،جامعہ پنجاب لاہور

 حوالہ جات 

زمرہ:1067ء کی پیدائشیں
زمرہ:1142ء کی وفیات
زمرہ:احناف
زمرہ:ایرانی فضلا
زمرہ:بارہویں صدی کے اسلامی مسلم علما
زمرہ:حنفی فقہا
زمرہ:خراسان کی شخصیات
زمرہ:محدثین
زمرہ:ماتریدی شخصیات
زمرہ:فارسی سنی علماء اسلام
زمرہ:ویکی ڈیٹا سے مختلف مختصر وضاحت
زمرہ:سمرقند میں وفات پانے والی شخصیات
زمرہ:شیوخ الاسلام
زمرہ:علماء بلاد ماوراء النہر
زمرہ:مسلم متکلمین
زمرہ:سنی علماء اسلام
زمرہ:گیارہویں صدی کے اسلامی مسلم علما
زمرہ:بارہویں صدی کے مسلم الٰہیات دان
زمرہ:گیارہویں صدی کے مسلم الٰہیات دان